CELEX: 
Language: bg
Date: 2017-05-24 00:00:00
Title: РЕГЛАМЕНТ (ЕС) .../... НА КОМИСИЯТА за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на фосфорна киселина — фосфати — ди- три- и полифосфати (Е 338 - 452) в някои месни заготовки

РЕГЛАМЕНТ (ЕС) .../... НА КОМИСИЯТА
            
            
               от 22.5.2017 година
            
            
               за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на фосфорна киселина — фосфати — ди- три- и полифосфати (Е 338 - 452) в някои месни заготовки
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните
                  1
               , и по-специално член 10, параграф 3 от него;
            
            
               като има предвид, че:
            
            
               (1)В приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
            
               (2)Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета
                  2
               , по инициатива на Комисията или при постъпване на заявление.
            
            
               (3)На 11 май 2015 г. Чешката република подаде заявление за разрешаване на употребата на фосфорна киселина, фосфати, дифосфати, трифосфати и полифосфати („фосфати“) като стабилизатор в следните чешки месни заготовки: Bílá klobása, Vinná klobása, Sváteční klobása и Syrová klobása. Впоследствие заявлението бе предоставено на държавите членки съгласно член 4 от Регламент (ЕО) № 1331/2008. 
            
            
               (4)Употребата на фосфати е необходима за запазване на физикохимичното състояние и за увеличаване на свързващата способност на месни заготовки като Bílá klobása, Vinná klobása, Sváteční klobása и Syrová klobása, по-специално когато се предлагат на пазара в опаковка със защитна атмосфера и с удължен срок на съхранение. Според заявителя технологичната потребност от тези добавки в съответните чешки месни заготовки е подобна на тази при breakfast sausages и Bräte, по отношение на които употребата на фосфати е разрешена в част Д от приложение ІІ към Регламент (ЕО) № 1333/2008 в категория храни 08.2 „Месни заготовки, както са определени в Регламент (ЕО) № 853/2004“.
            
            
               (5)В съображение 7 от Регламент (ЕО) № 1333/2008 се предвижда, че при одобряването на добавките в храните следва също така да се отчитат и други фактори от значение за разглеждания въпрос, включително, наред с другото, традиционни фактори. Поради това е целесъобразно определени традиционни продукти да бъдат запазени на пазара в някои държави членки, когато употребата на добавки в храните отговаря на общите и специфичните условия на Регламент (ЕО) № 1333/2008.
            
            
               (6)С цел да се осигури единната употреба на добавките, попадащи в обхвата на настоящия регламент, съответните чешки месни заготовки ще бъдат описани в документ с насоки, в който се изброяват категориите храни в част Д от приложение II към Регламент (ЕО) № 1333/2008 относно добавките в храните
                  3
               .
            
            
               (7)Съгласно член 3, параграф 2 от Регламент (ЕО) № 1331/2008 Комисията следва да изиска становището на Европейския орган за безопасност на храните („Органа“), за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато не е вероятно въпросната актуализация да окаже въздействие върху човешкото здраве. Употребата на фосфати като добавки в храните е разрешена в широка гама от храни. Тяхната безопасност беше оценена от Научния комитет по храните, който определи максималната приемлива дневна доза от 70 mg/kg телесно тегло, изразена като фосфор
                  4
               . Тъй като заявлението за разширяване на употребата на фосфати е ограничено до няколко конкретни продукта, които се използват традиционно, не се очаква разширяването на употребата да има значително въздействие върху цялостната експозиция на фосфати. Поради това разширяването на употребата на тези добавки представлява актуализация на списъка на Съюза, която няма вероятност да окаже въздействие върху човешкото здраве и не е необходимо да се иска становището на Органа.
            
            
               (8)Приложение II към Регламент (ЕО) № 1333/2008 следва да бъде съответно изменено.
            
            
               (9)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
         
         
            
               Приложение II към Регламент (ЕО) № 1333/2008 се изменя в съответствие с приложението към настоящия регламент. 
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 22.5.2017 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  ОВ L 354, 31.12.2008 г., стр. 16.
               
               
                  
                     (2)
                  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
                   
               
               
                  
                     (4)
                  Доклади на Научния комитет по храните, 25-а серия (стр. 13), 1991 г.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               В част Д от приложение II към Регламент (ЕО) № 1333/2008 в категория храни 08.2 „Месни заготовки, както са определени в Регламент (ЕО) № 853/2004“ вписването за фосфорна киселина  — фосфати — ди-, три- и полифосфати (Е 338 - 452) се заменя със следното: 
            
            
               „
            
            
                     
                  
                  
                     
                        E 338 - 452
                     
                  
                  
                     
                        Фосфорна киселина — фосфати — ди-, три- и полифосфати
                     
                  
                  
                     
                        5 000
                     
                  
                  
                     
                        (1) (4)
                     
                  
                  
                     
                        само breakfast sausages: при този продукт месото е смляно така, че мускулната и мастна тъкан да са напълно диспергирани и влакнините да образуват емулсия с мазнината, откъдето идва и типичният вид на този продукт; финландска коледна солена шунка и burger meat с минимално смесено с месото зеленчуково и/или житно съдържание от 4 %, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása и Syrová klobása
                     
                  
               
               “